Prebiehajúca prohibícia nie je zďaleka taká tvrdá a dôkladná, aby sa Slovensko ocitlo v stave po opici. A to isté platí aj o vyšetrovaní kauzy Gorila.
Nové zistenie Mariána Leška z Trendu, že k množstvu prekážok, ktoré stoja medzi údajnými aktérmi prípadu a basou, pribudla ďalšia v podobe pravdepodobného rozhodnutia Ústavného súdu o neprípustnosti pôvodného odpočúvania, k optimizmu nepridáva. Sú však dva dôvody, pre ktoré nerobí situáciu ani oveľa horšou, než aj tak bola.